A BIZOTTSÁG 1123/2004/EK RENDELETE
(2004. június 17.)
a 2003-2004-es gazdasági évre vonatkozóan a tisztítatlan gyapot tényleges termelésének, valamint az irányár ebből származó csökkentésének rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Görögország csatlakozási okmányára és különösen annak a gyapotra vonatkozó 4. jegyzőkönyvére (1),
tekintettel a gyapotra vonatkozó termelési támogatásról szóló, 2001. május 22-i 1051/2001/EK tanácsi rendeletre (2) és különösen annak 19. cikke (2) bekezdésének harmadik francia bekezdésére,
mivel:
(1)
A gyapottámogatási rendszer alkalmazására vonatkozó részletes szabályok megállapításáról szóló, 2001. augusztus 2-i 1591/2001/EK bizottsági rendelet (3) 16. cikke (3) bekezdésének első albekezdése előírja, hogy a folyó gazdasági évben a tényleges termelést az érintett év június 15-e előtt kell meghatározni.
(2)
Az 1051/2001/EK rendelet 19. cikke (2) bekezdésének harmadik francia bekezdése előírja, hogy a tényleges termelést a támogatási kérelmekben szereplő mennyiségek figyelembevételével kell megállapítani.
(3)
Az 1591/2001/EK rendelet 16. cikke (3) bekezdésének második albekezdése pontosan meghatározza azokat a feltételeket, amelyeket teljesíteni kell ahhoz, hogy a termelt tisztítatlan gyapot mennyisége tényleges termelésként kerüljön elszámolásra.
(4)
A görög hatóságok a rosthozamot tekintve minőségi feltételnek 1 006 248 tonna tisztítatlan gyapot támogatási jogosultságát ismerték el.
(5)
A görög hatóságok az általuk közölt információk szerint 2004. május 15-én1 019 tonna tisztítatlan gyapot támogatásra jogosultságát nem ismerték el, amelyből 335,7 tonna 137,4 hektárnyi olyan területről származik, amelyet nem jelentettek be az 1591/2001/EK rendelet 9. cikkének megfelelően, 291,7 tonna nem felel meg az 1051/2001/EK rendelet 17. cikke (3) bekezdésének értelmében elfogadott, területkorlátozásra vonatkozó nemzeti rendelkezéseknek, valamint 391,6 tonna minősége nem felel meg a fenti rendelet 15. cikkének (1) bekezdése értelmében az ép, megbízható és kifogástalan kereskedelmi minőségnek.
(6)
Ebből következően a 2003-2004-es gazdasági évre vonatkozóan a tényleges görög tisztítatlan gyapot-termelés mennyisége 1 006 248 tonna.
(7)
A spanyol hatóságok a rosthozamot tekintve minőségi feltételnek 305 394 tonna tisztítatlan gyapot támogatási jogosultságát ismerték el.
(8)
A spanyol hatóságok az általuk közölt információk szerint 2004. május 15-én 834 tonna tisztítatlan gyapot támogatásra jogosultságát nem ismerték el, amelyből 779 tonna nem felel meg az 1051/2001/EK rendelet 17. cikke (3) bekezdésének értelmében elfogadott, területkorlátozásra vonatkozó nemzeti rendelkezéseknek, 56 tonna minősége nem felel meg a fenti rendelet 15. cikke (1) bekezdésének értelmében az ép, megbízható és kifogástalan kereskedelmi minőségnek, és 22 tonna nem teljesíti a fenti rendelet 11. cikkében említett, szerződésre vonatkozó szabályokat.
(9)
A 22 tonna tisztítatlan gyapot kizárása a tényleges termelésből a szerződésekre vonatkozó szabályok nem teljesítése miatt nem indokolt. Továbbá ez a mennyiség megfelel az 1591/2001/EK rendelet 16. cikke (3) bekezdésének második albekezdésében említett feltételeknek, és ebből következően hozzá kell adni a 305 394 tonna mennyiséghez.
(10)
Ebből következően, a rosthozamot tekintve minőségi feltételnek, a 2003-2004-es gazdasági évre vonatkozóan a tényleges spanyol tisztítatlangyapot-termelés mennyisége 305 417 tonna.
(11)
A spanyol hatóságok a rosthozamot tekintve minőségi feltételnek 632 tonna, portugál termőterületről származó tisztítatlan gyapot támogatási jogosultságát ismerték el. Ez a mennyiség megfelel az 1591/2001/EK rendelet 16. cikke (3) bekezdésének második albekezdésében említett feltételeknek, és ezért a 2003-2004-es gazdasági évre vonatkozóan a tényleges portugál tisztítatlangyapot-termelés mennyiségének tekintendő.
(12)
Az 1051/2001/EK rendelet 7. cikkének (2) bekezdése megállapítja, hogy amennyiben a spanyolországi és görögországi tényleges termelés összege meghaladja az 1 031 000 tonnát, a fenti rendelet 3. cikkének (1) bekezdésében említett irányárat minden olyan tagállamban csökkenteni kell, ahol a tényleges termelés a garantált országos mennyiséget meghaladja.
(13)
A 2003-2004-es gazdasági évre vonatkozóan a garantált országos mennyiséget mind Spanyolország, mind Görögország túllépte. Spanyolországra és Görögországra vonatkozóan az irányárat a garantált országos mennyiség túllépési arányán alapuló százalékkal kell csökkenteni.
(14)
Az 1051/2001/EK rendelet 7. cikke (4) bekezdése első albekezdésének megfelelően az irányárcsökkentés mértéke minden érintett tagállamra vonatkozóan a garantált országos mennyiség túllépési arányának 50 %-a.
(15)
Az e rendeletben előírt intézkedések összhangban vannak a Természetesrost-piaci Irányítóbizottság véleményével,
ELFOGADTA EZT A RENDELETET:
1. cikk
1. A 2003-2004-es gazdasági évre vonatkozóan a tisztítatlan gyapot tényleges termelése az alábbiak szerint kerül meghatározásra:
-
Görögország esetében 1 006 248 tonna,
-
Spanyolország esetében 305 417 tonna,
-
Portugália esetében 632 tonna.
2. A 2003-2004-es gazdasági évre vonatkozóan az összeg, amelyből az irányár levonásra kerül, az alábbiak szerint kerül meghatározásra:
-
Görögország esetében 100 kilogramm tisztítatlan gyapotra 15,201 euró,
-
Spanyolország esetében 100 kilogramm tisztítatlan gyapotra 12,012 euró,
-
Portugália esetében 100 kilogramm tisztítatlan gyapotra 0 euró.
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 17-én.